Σουβλάκια με ινδικά αρώματα
Σουβλάκια ναι, αλλά ολίγον... ινδικά. Η πικάντικη μαρινάδα-σάλσα με το γιαούρτι και τα μπαχαρικά τρυφερεύει κι αρωματίζει το κρέας και δίνει μια νέα διάσταση στο αγαπημένο έδεσμα.
900 γρ. μοσχάρι από κόντρα φιλέτο, κομμένο σε κύβους 4-5 εκ., 70 ml χυμός λεμονιού, 1 κουτ. γλυκού τζίντζερ ξερό, σε σκόνη, 1/2 κουτ. γλυκού καυτερό μπούκοβο, 300 γρ. γιαούρτι αγελάδας, στραγγιστό, 90 ml ελαιόλαδο, 2 κουτ. γλυκού γκάραμ μασάλα* ή  βάζουμε την ίδια ποσότητα πάπρικας καυτερής, ανακατεμένης με 1 κουτ. γλυκού ντοματοπελτέ, με διαφορετικό, φυσικά, αρωματικό και γευστικό αποτέλεσμα, αλάτι, φρεσκοτριμμένο πιπέρι, 8 πίτες για σουβλάκια, 20 ml ελαιόλαδο, 20 ντοματάκια, κομμένα το καθένα σε 4 κομμάτια, 1 μεγάλο αβοκάντο, καθαρισμένο και κομμένο σε μικρούς κύβους*, τα φύλλα από 1/4 μάτσο φρέσκο δυόσμο, ψιλοκομμένα, το λευκό και τρυφερό πράσινο μέρος από 2-3 φρέσκα κρεμμυδάκια, ψιλοκομμένα
Για να φτιάξουμε σουβλάκια με ινδικά αρώματα, σε ένα βαθύ σκεύος ανακατεύουμε όλα τα υλικά για τη μαρινάδα. Αδειάζουμε τη μισή ποσότητα σε μπολ σερβιρίσματος και στην υπόλοιπη ρίχνουμε το κρέας και το ανακατεύουμε ώστε να καλυφθεί καλά. Καλύπτουμε με μεμβράνη και αφήνουμε στο ψυγείο για περίπου 2 ώρες, να μαριναριστεί.Βγάζουμε το κρέας από τη μαρινάδα, το σκουπίζουμε ελαφρώς με χαρτί κουζίνας και το περνάμε σε 8 μεταλλικές σούβλες ή ξύλινα καλαμάκια, μοιράζοντάς το ισόποσα.Είτε τα ψήσουμε στα κάρβουνα είτε σε ψησταριά υγραερίου, πρέπει η φωτιά να είναι μέτρια προς δυνατή. Κάνουμε τακτικά γυρίσματα. Είναι προτιμότερο να τα ψήσουμε σε σχάρα, για να στάζουν τα λίπη.Χρειάστηκαν – τόσο στα κάρβουνα όσο και στην ψησταριά υγραερίου (18,7 KW)– 15 λεπτά με τακτικά γυρίσματα.Βγάζουμε τα σουβλάκια και τα αφήνουμε σε ένα πιάτο. Λαδώνουμε ελαφρώς τις πίτες και τις ψήνουμε για περίπου 1 λεπτό, ίσα να ζεσταθούν. Βγάζουμε τις πίτες από τη σχάρα, απλώνουμε σε καθεμία λίγη από τη σάλτσα γιαουρτιού, το σουβλάκι, αφαιρώντας το καλαμάκι, και μοιράζουμε το κρεμμύδι, τα ντοματίνια, τον δυόσμο και το αβοκάντο. Αλατοπιπερώνουμε, τυλίγουμε, αν θέλουμε, την πίτα και σερβίρουμε.
Κρέας,Μοσχάρι